**ovăz grâu pateu**

*Vito Gargano*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

îmi place să dorm

când lumea transpiră în procesul muncii

toți se agită pe lângă parcă aș fi o stație

de metrou scările îmi ies din umeri palmele cuminți

aplaudă cu multă atenție se închid ușile

mă mint că astăzi voi sta

degeaba am o mie de motive să trăiesc în

păcat

nu știu alții cum sunt dar eu nu mă dau dus din iubirea ta

cea (mai)frumos curgătoare

îmi plac femeile măritate ca să nu zic ale altora

sunt atent le ceea ce nu au descoperit în inima lor

jumătate acceptă sclavia

dar ce pretenții de stăpâne ridică

bărbaților

ca niște eunuci

le plimbă le cumpără haine și le țin

de povești sunt plictisit

dacă nu rezolv dintr-odată problema hormonii lor îmi agită sistemul

cu intenția de-a fi radicali liberi

ca niște flăcăi de la noi la țară unde ''ploaia face să crească pateul ''

mama se ruga de fiecare prieten

nu știți vreo fată cuminte pentru băiatul meu mă vait că mor și el tot

neînsurat m-a prins revoluția

cu bani prea mulți ca să-i pot cheltui într-o noapte

împușcam crucile câștigau

pariul cu moartea nu și-l poate permite oricine

fraierii ăștia

mai stau două zile și plec